ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....ต้นกล้า
‘ก่อนพูดเราเป็นนาย หลังพูด คำพูดจะเป็นนาย’
lการบินไทยกำลังก้าวไปข้างหน้า เมื่อคณะกรรมการบริษัท การบินไทย ที่มี อำพน กิตติอำพน เลขาธิการสภาพัฒน์ นั่งเป็นประธานกรรมการ มีมติให้กู้เงินเพื่อปรับโครงสร้างทางการเงินจากธนาคารไอซีบีซี (ไทย) 1,500 ล้านบาท ระยะเวลา 7 ปี 
พร้อมทั้งปรับปรุงเงื่อนไขสัญญาเงินกู้เดิมกับธนาคารสแตนดาร์ดชาร์เตอร์ด ในวงเงินกู้ 5,000 ล้านบาท และธนาคาร DVB Group Merchant Bank (Asia) Ltd. สำหรับสัญญาเช่าทางการเงินเครื่องบิน A330300 จำนวน 2 ลำ
lหันไปดูเรื่องราวในธนาคารอาคารสงเคราะห์บ้าง อารีพงศ์ ภู่ชอุ่ม อธิบดีกรมสรรพสามิต ว่าที่ปลัดกระทรวงการคลัง ที่ปัจจุบันนั่งเป็นประธานกรรมการธนาคารอาคารสงเคราะห์ (ธอส.) ออกมาการันตีว่า การแต่งตั้ง วรวิทย์ ชัยลิมปมนตรี รองผู้อำนวยการธนาคารออมสิน ขึ้นเป็น กรรมการผู้จัดการ ธอส. ไม่มีปัญหา ทุกอย่างนิ่งหมดแล้ว ขั้นตอนกำลังเดินไปอย่างดี 
ส่วนข่าวเรื่องจ่ายเงินสินบนซื้อตำแหน่งเป็นข่าวลือ เป็นปกติของการสรรหาของการแต่งตั้งเอ็มดีรัฐวิสาหกิจบางแห่ง ก่อนหน้านี้ก็มักมีปัญหาข่าวสินบนคล้ายๆ แบบนี้
ปลัดตุ้ม บอกว่า ตำแหน่งผู้จัดการ ธอส. เงินเดือนไม่กี่แสนบาท ปล่อยสินเชื่อให้กับรายย่อย แล้วเขาจะหาเงินมาติดสินบนได้เหรอ ผมว่าคนเลิกปล่อยข่าวเสียที ตอนนี้ขั้นตอนแต่งตั้งจบแล้ว ทุกอย่างเรียบร้อยรอเสนอคณะรัฐมนตรี (ครม.) เพื่อทราบเท่านั้น
ทั้งนี้ เมื่อสัปดาห์ที่ผ่านมา ข่าวเรื่องการจ่ายสินบนซื้อตำแหน่งกรรมการผู้จัดการ ธอส. ยังเป็นที่วิพากษ์วิจารณ์กันอย่างมากในธนาคาร เนื่องจากมีการแจกบัตรสนเท่ห์ว่า ฝ่ายการเมืองต้องการให้วรวิทย์เข้ามารับตำแหน่งนี้
ปลัดตุ้ม บอกว่า หลังจากนี้ไปต้องการวางรากฐานของธนาคาร เนื่องจากตอนนี้ธนาคารโตมาเร็วหลายปี มีระบบคอลแบงกิงใหม่ กรรมการผู้จัดการคนใหม่ต้องวางระบบต่างๆ ให้ชัดเจนขึ้น เป้าหมายใหม่ของธุรกิจก็คือ ธอส.เป็นธนาคารเฉพาะกิจ ดูแลให้คนมีที่อยู่อาศัย ให้สินเชื่อในชุมชนต่างจังหวัด และคนระดับรากหญ้า รวมถึงอาจต้องร่วมมือกับธนาคารเพื่อการเกษตรและสหกรณ์การเกษตร (ธ.ก.ส.) เพื่อใช้เครือข่ายร่วมกัน